***Kritéria prijímacieho konania***

***pre školský rok 2018/2019***

Termíny prijímacieho konania pre žiakov ZŠ : **1. kolo :**  1. termín 14**. mája 2018**

2. termín **17. mája 2018**

**2. kolo : 15. júna 2018**

Termíny prijímacieho konania pre nadstavbové štúdium : 1. termín : **22. 06. 2018**

2. termín : **22. 08. 2018**

Prerokované v Rade školy : 27.10.2017

Prerokované v PR dňa : 12.3.2018

Riaditeľ SOŠ – Szakközépiskola Rákocziho 23, Kráľovský Chlmec v zmysle § 65 ods. 3 a 4 zákona č. 245/2008 Z. z. o výchove a vzdelávaní ( školský zákon) a o zmene a doplnení niektorých zákonov a podľa zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,  po prerokovaní v pedagogickej rade a rade školy **stanovuje nasledovné kritéria.**

**1. Počet prijímaných žiakov**

**1. 1 Študijné odbory s maturitou**

|  |  |  |  |
| --- | --- | --- | --- |
| **Číslo odboru** | **Názov odboru** | **Vyučovací jazyk** | **Počet žiakov** |
| 2697 K | mechanik elektrotechnik | VJM | 10 |
| 2697 K | mechanik elektrotechnik | VJS | 10 |
| 2413 K | mechanik strojov a zariadení | VJS, VJM | 10 |
| 2426 K | programátor obrábacích a zváracích strojov a zariadení | VJS,VJM | 10 |
| 6317 M | obchodná akadémia | VJM | 10 |
| 3968 M | logistika | VJM | 10 |

**1. 2 3-ročné učebné odbory**

|  |  |  |  |
| --- | --- | --- | --- |
| **Číslo odboru** | **Názov odboru** | **Vyučovací jazyk** | **Počet žiakov** |
| 2487 H01 | autoopravár – mechanik | VJS,VJM | 24 |
| 3661 H | murár | VJM | 12 |
| 6456 H | kaderník | VJS, VJM | 15 |

**1. 3 2 – ročné učebné odbory**

|  |  |  |  |
| --- | --- | --- | --- |
| **Číslo odboru** | **Názov odboru** | **Vyučujúci jazyk** | **Počet žiakov** |
| 3686 F | stavebná výroba | VJS, VJM | 24 |
| 3178 F | výroba konfekcie | VJS, VJM | 24 |

**1. 3. 3 nadstavbové štúdium**

|  |  |  |  |
| --- | --- | --- | --- |
| **Číslo**  **odboru** | **Názov odboru** | **Vyučujúci jazyk** | **Počet žiakov** |
| 2414 L01 | strojárstvo | VJS | 12 |
| 6426 L 00 | vlasová kozmetika | VJS | 12 |

**2. Prijímacie konanie**

***2. 1 Študijné odbory s maturitou***

**2. 1. 2 Prijatie uchádzača bez prijímacej skúšky**

* **bez prijímacej skúšky** budú prijatížiaci 9. ročníka ZŠ, ktorí dosiahli v celoslovenskom Testovaní 9 - 2018 v každom predmete samostatne **úspešnosť najmenej 90 %;**

**2. 1. 3 Prijímacia skúška**

Ostatní žiaci budú prijímaní na základe prijímacej skúšky. V prijímacom konaní sa uplatní **bodovací systém,** zohľadňujúci dosiahnutý prospech žiaka na ZŠ, dosiahnuté výsledky celoslovenského testovania a výsledky dosiahnuté v prijímacej skúške.

Uchádzači o štúdium v študijných odboroch s vyučovacím jazykom slovenským konajú skúšku zo **slovenského jazyka a matematiky.**

Uchádzači o štúdium v študijných odboroch s vyučovacím jazykom maďarským konajú skúšku zo **slovenského jazyka, matematiky a maďarského jazyka.**

**2. 1.3 Určenie poradia, rovnosť bodov :**

* Bodovací systém určí **poradie** uchádzačov.
* Uchádzači budú podľa dosiahnutého počtu bodov usporiadaní do poradia tak, že :
* poradové číslo 1 (jeden) získa uchádzač s najvyšším počtom dosiahnutých bodov;
* najvyššie poradové číslo získa uchádzač s najnižším počtom získaných bodov.
* Pre každý študijný odbor bude zostavené samostatné poradie uchádzačov.
* Prípadný presun prihlášky z jedného študijného odboru na iný je možný len v prípade voľných miest na základe písomnej žiadosti zákonného zástupcu.
* Pri rovnosti bodov, bude prednostne prijatý žiak :
* so zmenenou pracovnou schopnosťou (platné rozhodnutie),
* dosiahol lepšie študijné výsledky za 1. polrok v 9. ročníku,
* dosiahol lepšie študijné výsledky za 2. polrok v 8. ročníku
* dosiahol vyšší počet bodov v testovaní 9-2018,
* účasť v okresných a regionálnych súťažiach.

**2. 1.4 Bodovací systém**

1. priemerný prospech na ZŠ – maximálne 100 bodov,
2. výsledky Testovania 9-2017 – maximálne 100 bodov
3. výsledky prijímacej skúšky – maximálne 100 bodov.

**a) priemerný prospech na ZŠ**

Celkový priemerný prospech bude stanovený z priemerov dosiahnutých **v 8. ročníku 2. polrok a v 9. ročníku 1. polrok** s priradením počtu bodov takto:

|  |  |
| --- | --- |
| **Celkový priemerný prospech** | **Počet bodov** |
| od **1,00** do **2,00** | **100 bodov** |
| od **2,01 do 2,50** | **80 bodov** |
| od **2,51** do **2,75** | **70 bodov** |
| od **2,76** do **3,00** | **50 bodov** |
| od **3,01** do **3,50** | **20 bodov** |
| nad **3,51** | **0 bodov** |

**b) výsledky Testovania 9 – 2018**

Za každé získané percento v predmetoch **slovenský jazyk a matematika,** v prípadoch uchádzačov o štúdium s vyučovacím jazykom maďarským aj **maďarský jazyk** získa žiak **0,5** bodov, t. j. z každého predmetu môže získať **maximálne 50 bodov.**

**c) prijímacia skúška**

Uchádzač o študijný odbor podľa výsledku prijímacej skúšky môže získať **maximálne 50 bodov** z jednotlivých premetov, z ktorých sa prijímacia skúška koná

***2. 2 Učebné odbory***

* Do učebných odborov budú uchádzači prijatí **bez prijímacích skúšok**, do naplnenia plánovaného počtu žiakov v príslušnom učebnom odbore na základe výsledkov Testovania 9 – 2018.
* V prípade **vyššieho záujmu** ako plánovaný počet v príslušnom učebnom odbore, ďalším kritériom pre zostavenie poradia bude :
* lepšie študijne výsledky za 1. polrok v 9. ročníku,
* lepšie študijné výsledky za 2. polrok v 8. Ročníku.

**3. Oznámenie výsledkov prijímacieho konania**

3.1 Rozhodnutie o prijatí žiaka bez prijímacej skúšky škola odošle zákonnému zástupcovi žiaka najneskôr 10 dní pred termínom prijímacej skúšky.

3.2. Priebežný zoznam výsledkov prijímacieho konania bude zverejnený najneskôr od 14 05. 2018 na webovej stránke školy [www.soskch.sk](http://www.spsk-chlmec.m3.sk) **v sekcii prijímacie konanie.** Zoznam bude aktualizovaný po prijímacích skúškach .

3.3 **Konečný zoznam výsledkov** (výsledková listina) s kódmi **prijatých** (resp. neprijatých) uchádzačov bude zverejnená najneskôr **17. 05. 2018** na výveske vo vchodovej časti školy a na webovej stránke školy v sekcii prijímacie konanie.

**4. Zápis prijatých žiakov**

4.1 Termín zápisu bude oznámený **prijatým uchádzačom** **písomne** spolu **s rozhodnutím o prijatí.**

4.2 **Zákonný zástupca sa musí zúčastniť zápisu prijatého žiaka.**

4.3 Zákonný zástupca pri zápise predloží **zápisný lístok** vydaný základnou školou.

4.4 Uchádzačovi, ktorého zákonný zástupca **sa nezúčastní** zápisu v stanovenom termíne a svoju neúčasť **neospravedlní** a nedohodne so školou nový termín zápisu, **bude rozhodnutie o prijatí zrušené** (dôvod – neúčasť na zápise).

4.5 Uvoľnené miesto bude ponúknuté ďalšiemu uchádzačovi v poradí podľa konečnej výsledkovej listiny prijímacieho konania.

4.6 **Zápisy prijatých uchádzačov budú vykonané bezodkladne po prijímacom konaní, najneskôr však do 25. 05. 2018.**

**5. Záverečné ustanovenia**

5.1 Základným predpokladom prijatia uchádzača o štúdium v študijných a v 3 – ročných učebných odboroch je **úspešné ukončenie 9. ročníka ZŠ, (**to neplatí pre uchádzačov o 2 – ročné učebné odbory**) a zdravotná spôsobilosť** na štúdium v príslušnom odbore, potvrdená dorastovým lekárom v prihláške na štúdium.

5.2 Na štúdium budú prijatí aj individuálne začlenení žiaci so špeciálnymi výchovno – vzdelávacími potrebami s odporučením dorastového lekára študovať zvolený odbor. V takýchto prípadoch je potrebné priložiť kópiu rozhodnutia o individuálnom začlenení žiaka k prihláške na štúdium.

5.3 Ak na základe 1. kola prijímacieho konania nebude v niektorom odbore naplnený stanovený počet žiakov, riaditeľ školy do 06. 06. 2018 rozhodne o konaní 2. kola prijímacích skúšok. **2. kolo sa bude konať 15. 06. 2018.**

5.4 Ak sa ani po 2. kole prijímacieho konania do príslušného odboru nezapíše dostatočný počet žiakov, riaditeľ školy si vyhradzuje právo daný odbor neotvoriť. Prihláseným uchádzačom bude ponúknutý iný odbor.

**6. Prijatie uchádzačov na nadstavbové štúdium denná forma, externá alebo kombinovaná forma štúdia.**

**6. 1 Termíny prijímacích skúšok**

1. termín : **22. 06. 2018**

2. termín : **22. 08. 2018**

**6. 2 Podmienky prijatia :**

6.2.1 Na štúdium budú uchádzači prijímaní bez prijímacích skúšok do naplnenia plánovaného počtu žiakov v príslušnom odbore ak uchádzač úspešne ukončil 3 ročné štúdium záverečnou skúškou v príslušnom odbore.

6.2.2 V prípade, že záujem o štúdium prevýši plánovaný počet stanovený zriaďovateľom, bez prijímacej skúšky budú prijatí uchádzači, ktorí vykonali záverečnú skúšku s celkovým hodnotením PV a PVD.

V Kráľovskom Chlmci, 26.10.2017

Ing. Ivan Beňo

riaditeľ školy